યોગીઓ જ્યારે હજારો વર્ષો યોગ સેવે, તપસ્વીઓ તપ કરે, છતાં તેમને પ્રત્યક્ષમાં જેનાં દર્શન નથી થતાં, અને હૃદયે આભાસ જ પ્રાપ્ત થાય છે. એવા તત્વને કુમારિકાઓ પોતાની પાસે માખણ અને છાશની યાચના કરવા છતાં ટગાવે છે, અને ધાર્યું કરાવીને છાશ માખણ અર્પે છે. વેદોના સિદ્ધાન્તને વશ કરવાની આવી શક્તિ અનન્ય ભક્તિ સિવાય અન્ય કોઈમાં નથી, એવો ઉપદેશ અહીં કવિવર આપે છે. (એક સખી પ્રભુની વેણુ ચોરી પ્રભુને રીઝવવા અન્ય સખીને કહે છે.)